18 एकरे बाद मइँ एक अउर सरगदूत क अकास स बड़ा भव्यता स नीचे उतरत देखेउँ। ओकरी महिमा स समूची धरती चमकइ लाग। 2 जउने जोरदार आवाज़ स पुकारत उ बोलाः
"मिट गइ!
बेबिलोन महानगरी मिट गइ!
उ दुस्ट आतिमन क रहस्य क घर बन गइ रही,
उ असुद्ध मनइयन क आत्मा क बसेरा बन गइ रही,
अउर नफरत करइ लायक चिड़ियन क घर बन गइ रही।
उ तमाम गन्दा, निन्दा करइ लायक जनावरन क बसेरा बन गइ रही।
3 काहेकि उ सबक व्यभिचार क क्रोध क मदिरा पिआए रही।
जउने इ दुनिया क राजा क खुदइ जगाए रही,
4 अकास स मइँ एक अउर अवाज़ सुनेउँ जउन कहत रहीः
"अरे मोर मनइयन! तू उ सहर स बाहर निकर जा,
ओनके पापन्ह क कतहूँ तू गवाहन न बनब्या,
कतहूँ अइसा न होइ, कि जउन ओके नास रहेन, तोहरेन ऊपर न गिर जाइँ।
5 काहे बरे कि ओकरे पाप क गठरी आसमान तक ऊँची अहइ।
परमेस्सर ओकरे बुरा काम क याद करत अहइ।
उ तोहरे साथे जइसेन करे रहा, तू ओकर दुगना ओकरे साथे करा,
दूसरे क बरे उ तोहका जउने कटोरा मँ तीत दाखरस पिआए रह्या,
तू ओका ओसे दुगुना तीत दाखरस पिआवा।
7 काहे बरे कि उ खुदइ क जउन महिमा अउर वैभव दिहेस,
तू ओका यातना कहर अउर पीड़ा द्या।
काहे बरे कि उ खुदइ स कहति रही ह, 'मइँ खुदइ राजा क आसन प बइठी महारानी अहउँ,
मइँ विधवा न करबइ,
8 इही बरे जउन नास होइ क तय होइ ग अहइ,
उ एक ही दिन मँ ओका घेर लेइहीं।
9 "जउन धरती क राजा जउन ओकरे साथ यौन-पाप करे रहेन अउर ओकरे भोग विलास मँ हिस्सा बटाए रहेन, ओकरे जल जाइ क धुँआ जउ देखिइहीं तउ ओकरे बरे रोइहीं अउ चिल्लाइही। 10 उ पचे ओकरे कस्ट स ड़ेराइके हुवाँ स बहोत दूर खड़ा रहिहइँः
'ओ! ताकतवर नगर बेबीलोन!
भयावह अउर भयानक हाय!
11 "इ धरती क व्यापारी ओकरे कारन रोइहीं अउ चिल्लइहइँ काहे बरे कि ओनके कउनो चीज केउ अउर मोल न लेई, 12 न तउ केहू कउनो चीज लेइ-सोने क, चाँदी क, बेसकीमती रत्न, मोती, मलमल, बैंजनी, रेसमी अउर किरमिजी कपरा हर तरह क महकउआ लकड़ी, हाथी क दाँत क बनी तमाम चीज, अनमोल लकड़ी, काँसा, लोहा अउर संगमरमर सी बनी तमाम चीज, 13 दारचीनी, गुलमेंहदी, महकोरा, धूप, रसगन्धक, लोहबान, दाखरस, जइतून क तेल, मइदा, गोहूँ मवेसी, भेड़ी, घोड़ा अउर रथ, दास अउर मनई क सरीर अउर आतिमा क व्यापारिन कहिहींः
14 'अरे बेबीलोन! उ सब चीजन अच्छी स अच्छी, जउने मँ तोहार दिल रम ग रहा,
तोहका छोड़के सब चली गइ अहइ।
15 "उ व्यौपारी जउन एकइ सबकइ व्यौपार करत रहेन अउर एहसे धनी बन ग रहेन, उ दूर खड़ा रहिहइँ काहे बरे कि उ कस्ट स डेराइ ग अहइ। उ रोअत चिल्लात 16 कहिहइँः
'केतना डरावना अहइ अउर केतना भयानक अहइ, महानगरी इ उहीं क बरे हहइ।
जउन नीक नीक मलमली कपड़ा पहनत रही,
जउने रंग बैंजनी अउत किरमीजी रहा!
"फिन जहाज क हर कप्तान या हर उ मनई जउन जहाज स चाहे जहाँ कहूँ जाइ सकत ह अउर सबइ मनई जउन समुद्र स आपन जीविका चलावन हीं, उ नगरी स दूर खड़ा रहेन। 18 अउर जउ उ पचे ओकरे जरे स उठत धुँआ क उठत भए देखेन तउ जोर स चिल्लाइ उठेन, 'इ बड़ी नगरी क तरह अउर कउन नगरी अहइ?' 19 फिन उ पचे आपने मूँडे प धूल डावत जोर स चिल्लानेन, अउर कहेनः
'महानगरी! हाय, इ केतॅनी भयानक अहइ! उ रोअत अउर सोक मनावत भए कहेनः हाय, हाय!
महान नगरी जेकरे सम्पत्ति स सब जहाजवाले धनवान होइ गए रहेन!
अब घण्टा भर ही मँ उजर गई।
20 हे सरग, प्रेरितन! अउर नबियन! ओकरे बरे खुसी मनावा,
परमेस्सर क लोगन खुसी मनावा!
21 फिन एक ताकतवर सरगदूत चक्की क पाट जइसी एक जबर क चटृान उठायेस अउर ओका समुद्दर मँ फेंकत कहेस,
"महानगरी! अरी बेबीलोन महानगरी! तोहका क इहइ गति स बलपूर्वक फेंक दीन्ह जाई,
अउर तू नस्ट होइ जाबू, फिन स मिलन पउबू।
फिन कबहुँ सुनाई पड़ी,
चक्की क आवाज़ सुनाइ देई।
23 अउर कबहुँ फिन दिया क ज्योति न चमकी,
दुल्हा दुलहिन क मीठी आवाज़ गूँजी।
तोहार जादूगरी जाति भरमाई गइन रहीं।
24 इ नगरी मँ नबियन क खून बहावा पावा ग रहा, अउर परमेस्सर क पवित्तर मनइयन क लहू बहावा ग रहा,
Awadhi Bible: Easy-to-Read Version. Copyright © 2005 Bible League International.
